open-index/open-wikipedia-markdown huggingface dataset:
Río Lugomir

O **Lugomir** (serbio cirílico: *Лугомир*) é un río da Serbia central, de 57&nbsp;km de longo, tributario pola dereita do río Velika Morava.

## Orixe 
O Lugomir ten a súa orixe en dous cursos de auga, o *Dulenska reka* e o *Županjevačka reka*.

O Županjevačka reka é o máis curto, orixínase na cordal de Gledićke, no sur da rexión de Šumadija, o seu nacemento está só a uns 500 m de distancia da fonte do outro curso que dá lugar ao Lugomir, o Dulenska Reka. O río flúe primeiro cara ao leste, próximo ás aldeas de Nadrlje, Županjevac, Dragovo e Belušić. Neste punto, o Županjevačka Reka acada o monte Juhor montaña e vira cara ao norte seguindo a pendente occidental do Juhor, tras pasar a aldea de Beočić únese ao Dulenska Reka.

O Dulenska reka é o máis longo, 37,5&nbsp;km, tamén ten a súa orixe nas montañas de Gledićke, concretamente a 793 m no monte Gomila pero flúe cara ao norte. Na aldea de Dulene o río pasa por un encoro, construído con carácter temporal en 1964 pero que aínda está en funcionamento, que crea o lago artificial de Dulene. Despois xira cara ao leste e recibe o *Pčelička reka* pola esquerda na localidade de Velike Pčelice e atravesa a vila de Rekovac onde o río cira cara ao sur. Nas aldeas de Tečić, Vukmanovac e Loćika, o Dulenska Reka forma un pequeno arco e xira cara ao norte no val estreito sobre a aba occidental do Juhor, axuntándose co Županjevačka reka na localidade de Dragoševac.

## Lugomir 
O Lugomir propio ten 19,5&nbsp;km de longo. O río segue a dirección nordeste do Dulenska reka, ao longo da cara oeste dao Juhor, e entra na rexión de Pomoravlje. Pasa polas aldeas de Kolare, Bresje e Majur e pola periferia sur da cidade de Jagodina, despois atravésao a autoestrada Belgrado - Niš, e finalmente verte as súas augas no Gran Morava preto da aldea de Ribari.

O Lugomir drena unha área de 447&nbsp;km²
Plaça de la Mare de Déu

A **plaça de la Mare de Déu**, **plaça de la Verge** ou **plaça de la Seu** (como se chamaba antigamente) é a praza máis singular da cidade de Valencia polo seu simbolismo. Foi o foro en tempos da *Valentia* romana; a praza da catedral na *Valentia* visigoda; a praza da mesquita maior en tempos da *Balansiya* musulmá, e a praza da Seu ou catedral na Valencia cristiá. Hoxe en día continua sendo o centro espiritual e administrativo máis importante da cidade e do País Valenciano e alberga tres dos principais monumentos da cidade:

* O Palau de la Generalitat Valenciana
* A Seu
* A Basílica da Mare de Déu dels Desemparats

Até o século XIX tamén albergaba o Ajuntament ou Casa da Cidade, até que foi trasladada á súa actual situación na plaça de l'Ajuntament.

## Descrición 
Ten unha forma irregular, co Palau da Generalitat ao oeste, a Basílica ao leste e a Catedral ao sur. A praza está totalmente libre de tránsito, e o centro da mesma atópase uns centímetros máis baixo que arredores, habendo entre os dous niveis chanzos. En medio hai unha grande fonte, e ao abrigo da Catedral hai unha praciña pechada a tres bandas con saíntes, dende a cal se pode observar o resto da praza. Na outra beira hai un pequeno xardín de laranxeiras diante do Palau de la Generalitat.

## Fallas 
Durante as Fallas este é o lugar escollido para facer a ofrenda, en que procesións de falleiras cobren con flores un cadafalso xigante de madeira, en forma de Virxe. Entre a Basílica e un edificio na outra beira da praza disponse dun gran tendal azul e branco para cubrir á Virxe de posíbeis choivas. Arredor da fonte, déixanse aínda máis flores e tamén unha especie de presebe feito por cada falla.

## Nomes 
Durante a Segunda República (1936-1939) chamábaselle *Plaça Vinatea*.

## Galería 

Ficheiro:Catedral de Valencia, Valencia, España, 2014-06-30, DD 160.JPG|A Catedral de Valencia dende a praza da Mare de Déu
Ficheiro:Plaça marededeu mar muntanya.jpg|Vista da praza; ao fondo, a serra Calderona á esquerda e o mar á dereita
Ficheiro:Alegoria Sequies Túria (Benàger-Faitanar) València.JPG|Alegoría a Benàger-Faitanar
Ficheiro:Fuente al Río Túria, Plaza de la Virgen, Valencia, España, 2014-06-30, DD 161.JPG|Nacente do río Turia
Ficheiro:Fuente al Río Túria, Plaza de la Virgen, Valencia, España, 2014-06-29, DD 14.JPG|Vista de praza

## Véxase tamén 
### Outros artigos 
* Plaça de l'Ajuntament
* Plaça del Mercat
* Plaça de l'Almoina
Baixo mínimos

***Baixo mínimos*** é unha novela negra de Diego Ameixeiras, publicada por Edicións Xerais en xuño de 2004. É a primeira da saga protagonizada polo detective Horacio Dopico.

## Sinopse 
En Ourense aparece morto o avogado Adrián Seivane, e a versión policial afirma que se debe a un asasinato por parte do GIA (Grupo Independentista Armado), dado que coincide o calibre da arma utilizada nos crimes desta organización.

Porén, o comisario da cidade encarga a Horacio Dopico que investigue cales foron as causas e as circunstancias do falecemento.

Malia as ameazas recibidas polo grupo independentista e por uns colombianos traficantes de cocaína, Horacio descobre que o avogado levaba unha dobre vida, que frecuentaba un prostíbulo, e que a única relación que tiña coa súa muller era profesional, pois mantiñan negocios ilícitos.

O detective, Horacio Dopico, é un policía apartado do corpo debido aos seus excesos co alcol. Divorciado da súa muller, vive só nun piso moi desordenado, coa súa veciña lesbiana por única amizade.

O libro está narrado nunha linguaxe moi popular. O detective móvese por ambientes pouco exclusivos, e consome decote cocaína, haxix e whisky, relacionándose con traficantes e camareiros, e falando no seu argot.

## Véxase tamén 
### Ligazóns externas 
* Ficha na web da editorial.
Transcantábrico

[miniatura|250 px|O tren na estación de [Liérganes en Cantabria (España)]] 
O **Transcantábrico** é un tren turístico de FEVE, inaugurado no ano 1983. Neste ano a empresa FEVE (Ferrocarrís de Vía Estreita) crea o primeiro tren-hotel turístico de España. A idea orixinal foi crear un tren turístico, emulando ao mítico Orient Express, que percorrese as vías de FEVE no norte de España, aproveitando a liña de ferrocarril de vía estreita Ferrol-Xixón.

## Historia e características 
Inicia a súa andaina o 30 de xullo de 1983 cunha viaxe inaugural entre La Robla e Cistierna (provincia de León). A súa composición orixinal era de tres coches salón *Pullman* construídos en Gran Bretaña en 1927 (pub, bar e salón), 4 coches cama de liteiras, un furgón xerador e un coche de servizo para a tripulación.

Os primeiros anos realizou as viaxes entre León e Ferrol ata a clausura da liña León - Bilbao (FC de La Robla.)

Actualmente tras a reapertura da liña de La Robla no ano 2003 realiza o traxecto igual ao primitivo.

É un tren turístico que realiza viaxes dunha semana de duración nos cales vaise visitando todos aqueles lugares nos que o tren detense.

A composición actual do tren é de 4 coches salóns, 7 coches camas, un furgón xerador e un furgón de servizo para a tripulación. Substituíronse os orixinais compartimentos de literas por cabinas suite dotadas de cama matrimonial, aire acondicionado, teléfono, minibar, armario roupeiro, maleteiro e w.c completo con ducha con hidromasaxe e sauna.

## Véxase tamén 
### Ligazóns externas
* www.transcantabrico.com
Plaça de l'Almoina

A '''Plaça de l'Almoina'* é unha praza situada no barrio da Seu na cidade de Valencia. Atópase no corazón da Ciutat Vella, e é considerada a máis antiga da capital. Recibe o nome de Almoina polo edificio homónimo hoxe en día desaparecido e convertido no Centro Arqueolóxico da Almoina. A praza ostenta o Pazo do arcebispo, a Basílica e a catedral.

Foi praza maior da cidade romana, onde se situaba o foro. Alí construíse a primeira basílica visigoda, convertida despois en mesquita e posteriormente renovado coma templo cristiá.

Despois da Reconquista recibiu o nome de praza da Fruita (*froita*) e praza da Llenya (*leña''), polos mercados que aí se celebraban.

## Véxase tamén 
### Outros artigos 
* Plaça de la Mare de Déu

### Ligazóns externas 
Percorrido pola praza
Pere Comte

[miniatura|[Llotja de la Seda en Valencia.]]

**Pere Comte** ou **Pere Compte**, nado en Xirona no século XV, foi un arquitecto catalán.

## Traxectoria 
Como mestre de obras da catedral de Valencia, débeselle a ampliación do primeiro tramo da nave. A súa obra máis importante é a Llotja de la Seda (1482-1498), hoxe Patrimonio da Humanidade, en Valencia. Tamén interveu na construción das Torres de Quart e o mosteiro de San Xerome de Cotalba. En 1498 iniciou as obras para a construción do Consulado de Mar.

## Véxase tamén
Besta

O termo **besta** pódese referir a:

***Animal** calquera, por contraposición ao ser humano, especialmente o salvaxe.
***Équido**, calquera animal doméstico que se emprega para a carga (besta de carga) e o transporte (besta de tiro), coma cabalos, mulas, etc. 
****Egua**, femia do cabalo.

## Mitoloxía 
* **Besta ladrador**, ser imaxinario da literatura medieval galego-portuguesa da materia da Bretaña. 
* **Besta da Apocalipse**, figura bíblica.
* **Besta de Gévaudan**, animal lendario que aterrorizou a rexión francesa de Gévaudan no final do século XVIII.

### Outros significados 
* Persoa ignorante e bruta, animal, brután, bruto, buzaco, salvaxe.
* Besta negra: persoa ou cousa que provoca especial rexeitamento ou que constitúe a principal dificultade para algo.
* Besta (vehículo), coche producido pola empresa surcoreana Kia Motors
* BESTA (e-learning), unha marca de decionarios electrónicos. 
* Besta (computadora), computadora soviética.
* Aleš Besta, futbolista checo.
* Pavel Besta, futbolista checo.
* Inventec Besta, unha filial de Inventec.
* *A besta humana*, libro de Émile Zola.
* *A Bela e a Besta*,  conto de fadas tradicional francés. 
## Véxase tamén 
### Outros artigos 
*Bésta
Arizona Wildcats

|-
| **División**
| bgcolor=#EEEEEE| División I da NCAA 
|-
| **Subdivisión no fútbol americano**
| bgcolor=#EEEEEE| Football Bowl Subdivision (FBS)
|-
| **Conferencia**
| bgcolor=#EEEEEE| Pacific Ten Conference
|-
| **Alcume**
| bgcolor=#EEEEEE| *Wildcats* 
|-
| **Mascota**
| bgcolor=#EEEEEE| *Wilbur* 
|-
| **Estadio de fútbol americano**
| bgcolor=#EEEEEE| Arizona Stadium (56.000 espectadores)
|-
| **Pavillón de baloncesto**
| bgcolor=#EEEEEE| McKale Center (14.454 espectadores)
|-
| colspan="2" bgcolor="white" align="center" |
|}
**Arizona Wildcats** é o equipo deportivo da Universidade de Arizona en Tucson, Arizona. Os equipos dos Wildcats participan nas competicións universitarias organizadas pola NCAA, e forman parte da Pacific Ten Conference.

## Programa deportivo 
Os *Wildcats* participan nas seguintes modalidades deportivas:

### Baloncesto 
O programa de baloncesto é un dos máis exitosos da universidade, dende que Lute Olson fíxose cargo do equipo en 1983. Até 2007, o equipo logrou unha xeira de 20 tempadas con 20 ou máis vitorias, aparecendo no Torneo da NCAA en 23 ocasións, e na Final Four en 1988, 1994, 1997 e 2001. En 1997, conseguiu o campionato ante os Kentucky Wildcats, os vixentes campións.

Un total de 35 *wildcats* chegaron a xogar na NBA, 11 dos cales compiten na actualidade, salientando entre eles a Steve Kerr, Damon Stoudamire, Mike Bibby, Andre Iguodala ou Gilbert Arenas.

### Béisbol e sóftbol 
En béisbol, os Wildcats lograron o título nacional en 1976, 1980 e 1986, e en softbol na categoría feminina en sete ocasións.

## Palmarés 
*Baloncesto masculino : 1997 
*Béisbol : 1976, 1980, 1986 
*Softbol : 1991, 1993, 1994, 1996, 1997, 2001, 2006 
*Golf masculino : 1992 
*Golf feminino : 1996, 2000

## Ligazóns externas 
*Web Oficial dos Wildcats
Estación de Sarria

A **estación de Sarria** é unha estación de tren de Adif situada na cidade de Sarria, na provincia de Lugo. Ten servizos de longa e media distancia operados por Renfe.

## Situación ferroviaria 
A estación atópase no punto quilométrico 396,3 da liña férrea de ancho ibérico que une León e A Coruña, entre as estacións de Pedrelo-Céltigos e de Oural. O tramo é de vía única e está sen electrificar.

## Historia 
O ferrocarril chegou a Sarria o 2 de agosto de 1878 coa o apertura do tramo Sarria-Lugo da liña férrea que pretendía unir Palencia coa Coruña. A Compañía dos Ferrocarrís do Noroeste de España constituída en 1862 era a encargada da construción e explotación do trazado aínda que nunca chegou a construír este tramo xa que crebou. Esta situación fixo que a concesión da liña volvese de forma transitoria ao Estado que foi quen puxo en marcha o tramo Sarria-Lugo. Pouco despois creouse a Compañía dos Ferrocarrís de Asturias, Galicia e León para continuar coas obras iniciadas por Noroeste e xestionar as súas liñas. Con todo a situación financeira desta última tamén se volveu rapidamente delicada sendo absorbida por Norte en 1885. En 1941, a nacionalización do ferrocarril en España supón a desaparición desta última e a súa integración na reción creada Renfe.

Desde o 31 de decembro de 2004 Renfe Operadora explota a liña mentres que Adif é a titular das instalacións ferroviarias.

## A estación 
O edificio de viaxeiros é unha estrutura de dous pisos que loce un aspecto clásico. Sitúase no noroeste do centro urbano de Sarria. Recentemente foi reformada exteriormente. Conta con dúas plataformas, unha lateral e outra central á que acceden dúas vías. Outras dúas vías son utilizadas como vías de servizo.

## Servizos ferroviarios 
### Longa distancia 
*Actualizado a 18 de xuño de 2016.*

### Media distancia 
*Actualizado a 18 de xuño de 2016.*

## Notas 
## Véxase tamén 
### Ligazóns externas 
* Información sobre saídas e chegadas na web de Adif
Estación da Rúa-Petín

**A Rúa-Petín** é unha estación de Adif situada no concello da Rúa, na provincia de Ourense, moi preto do seu límite co concello de Petín. Ten servizos de longa e media distancia operados por Renfe.

## Situación ferroviaria
A estación atópase no punto quilométrico 309,7 da liña férrea de ancho ibérico que une León coa Coruña a 295 metros de altitude, entre as estacións do Montefurado e Vilamartín de Valdeorras. O tramo é de vía única e está electrificado.

## Historia 
A estación foi aberta ao tráfico o 4 de setembro de 1883 coa posta en marcha do tramo O Oural-Toural dos Vaos da liña que pretendía unir Palencia coa Coruña. As obras correron a cargo da Compañía dos Ferrocarrís de Asturias, Galicia e León ou AGL creada para continuar cos proxectos iniciados pola Compañía do Ferrocarril do Noroeste de España e xestionar as súas liñas. En 1885, a mala situación financeira de AGL tivo como consecuencia a súa absorción por parte de Norte. En 1941, a nacionalización do ferrocarril en España supuxo a desaparición desta última e a súa integración na reción creada Renfe.

Desde o 31 de decembro de 2004 Renfe Operadora explota a liña mentres que Adif é a titular das instalacións ferroviarias.

## A estación 
Sitúase entre A Rúa e Petín, xunto ao río Sil, preto do encoro de Santiago. Dispón dun amplo edificio para viaxeiros de base rectangular e tres plantas con disposición lateral á vía. Conta con catro vías e dúas plataformas, unha lateral e outra central. Ambos están cubertos parcialmente por marquesiñas propias.

## Servizos ferroviarios 
### Longa distancia 
*Actualizado a 18 de xuño de 2016.*

### Media distancia 
*Actualizado a 18 de xuño de 2016.*

## Notas 
## Véxase tamén
### Ligazóns externas 
*Información sobre saídas e chegadas na web de Adif
Palau de Benicarló

O **Palau de Benicarló** ou **Palau dels Borja** é a sede oficial das Cortes Valencianas, situado no casco antigo da cidade de Valencia. Trátase dunha mansión aristocrática do gótico-civil, construído no século XV para residencia da familia Borja, duques de Gandia. Construíuse sobre un edifico anterior, onde estaba a Escola de Arte a Gramática de Valencia dende 1408.

## Construción e descrición do palacio 
O palacio, mandado construír polos duques de Gandia na capital do Reino de Valencia, constituíu durante séculos a expresión da súa preeminencia entre a nobreza local.

O inicio dunha construción con pretensións practicamente coincidiu coa concesión do ducado e, sen dúbida, o carácter representativo foi voluntariamente perseguido. Este criterio explica a súa localización urbana e as súas espectaculares dimensións, hoxe principalmente observábeis na súa fachada e na insinuación que nesta tiveron as estancias da súa planta nobre. Mantívose ao longo do tempo, aínda que languidecendo moi cedo trala morte dos dous primeiros duques. Este ocaso acelerouse cando os posuidores do título abandonaron terras valencianas ou este recaeu en mans doutros que nunca as pisaron.

A responsabilidade da construción do palacio dos Borja en Valencia, foi, do mesmo xeito que a súa posesión, distinta e dominante ao longo da súa historia. No seu encargo adquiren especial relevancia os primeiros duques de Gandia e o cardeal Roderic de Borja, despois Papa Alexandre VI. Polo que respecta á execución da obra, trátase con especial atención a figura dos prestixiosos mestres de obras da cidade: Francesc Martínez alcumado *Biulaygua* e Pere Comte.

Polo que respecta ao proceso construtivo do edificio, na súa época de maior actividade, de 1485 a 1520, cando se adaptan edificios preexistentes e elévanse outros, constrúese a escaleira de pedra do patio por Pere Comte (autor de obras moi importantes na cidade de Valencia como a Llotja de la Seda), realízanse importantes traballos nos estudos, labores de cantaría en xanelas e outros elementos relevantes.

## Historia do Palacio 
200px|miniatura|dereita|Entrada principal ao Palacio
O palacio foi propiedade de distintas e importantes familias ao longo da súa historia, primeiro pertenceu á familia Borja dende 1485, foi abandonado a mediados do século XVIII polos duques de Gandia, quedando en estado ruinoso. Despois pertenceu á Casa de Benavent e, finalmente, á Casa de Osuna, até mediados do século XIX, momento en que se vendeu o palacio ao conde de Benicarló.

Posteriormente, a mediados do século XIX, a familia Pujals adquiriuno para establecer unha fábrica de seda. Durante a Guerra Civil foi sede do goberno da Segunda República instalado en Valencia. Actualmente é a sede das Cortes Valencianas.

## Véxase tamén 
### Outros artigos 
* Cortes Valencianas

### Ligazóns externas 
* Web das Cortes Valencianas
Estación de Pontedeume

**Pontedeume** é unha estación de tren de Adif situada na vila de Pontedeume, na provincia da Coruña. Ten servizos de Longa e Media distancia operados por Renfe.

## Situación ferroviaria 
A estación atópase no punto quilométrico 23,3 da liña férrea de ancho ibérico que une Betanzos con Ferrol a 29 metros de altitude, entre os apeadoiros de Perbes e Cabanas-Areal. O tramo é de vía única e está sen electrificar.

## Historia 
A estación foi inaugurada o 5 de maio de 1913 coa apertura da liña Betanzos-Ferrol, tras un longo período de proxectos e obras, tras quedar deserto o concurso para a súa construción e explotación. Encargouse a Norte que efectuase o mantemento necesario para a posta en servizo desta liña. Encargouse finalmente da explotación MZOV, e a partir de 1928, a Compañía Nacional dos Ferrocarrís do Oeste. En 1941, a estación pasou a depender da recentemente creada Renfe, quen xestionou a mesma ata a separación da compañía en Adif e Renfe Operadora o 31 de decembro de 2004.

## A estación 
O edificio de viaxeiros é unha estrutura de dous pisos, actualmente sen servizos ferroviarios como despachos de billetes ou aseos. Atópase no noroeste da vila, preto da desembocadura do Eume na ría de Betanzos, e un pouco afastada do centro urbano de Pontedeume. Recentemente recrecéronse as plataformas da estación, ademais de instalarse farois nelas para unha mellor visibilidade.

Conta con dúas plataformas laterais ás que acceden dúas vías. Existe outra vía morta que se usa de forma esporádica para o apartado de material de mantemento da liña.

## Servizos ferroviarios 
### Longa distancia 
Actualizado a 20 de xuño de 2016.

### Media distancia 
*Actualizado a 20 de xuño de 2016.*

## Notas 
## Véxase tamén 
### Ligazóns externas 
* Información sobre saídas e chegadas na web de Adif
Estación de Curtis

**Curtis** é unha estación de tren de Adif, situada na vila de Curtis, no concello de Curtis, provincia da Coruña. Ten servizos de longa e media distancia operados por Renfe. Ten tamén funcións loxísticas.

## Situación ferroviaria 
A estación atópase no punto quilométrico 497,6 da liña férrea de ancho ibérico que une León e A Coruña, entre as estacións de Teixeiro e Piñoi. O tramo é de vía única e está sen electrificar.

## Historia 
A estación foi inaugurada o 10 de outubro de 1875 coa o apertura do tramo A Coruña-Lugo da liña férrea que pretendía unir Palencia coa Coruña. A Compañía dos Ferrocarrís de Asturias, Galicia e León foi a encargada das obras. Dita compañía creouse para continuar coas obras iniciadas por Noroeste e xestionar as súas liñas ante a quebra da mesma. Con todo a situación financeira desta última tamén se volveu rapidamente delicada sendo absorbida por Norte en 1885. En 1941, a nacionalización do ferrocarril en España supón a desaparición desta última e a súa integración na reción creada Renfe.

Desde o 31 de decembro de 2004 Renfe Operadora explota a liña mentres que Adif é a titular das instalacións ferroviarias.

## A estación 
O edificio de viaxeiros é unha estrutura de dous pisos que loce un aspecto clásico. A estación atópase situada na parroquia coñecida como Curtis-Estación, ao norte do núcleo urbano de Curtis.

Conta cunha plataforma lateral e outra central ás que acceden dúas vías. A estación consta dun total de catro vías pasantes numeradas como 1, 2, 4 e 6, ás que se lles suman tres vías mortas, usadas para o estacionamento de vagóns, xa que nesas vías procédese a expedir trens madeireiros que son cargados alí.

## Servizos ferroviarios 
### Longa distancia 
*Actualizado a 18 de xuño de 2016.*

### Media distancia 
*Actualizado a 18 de xuño de 2016.*

## Notas 
## Véxase tamén 
### Ligazóns externas 
* Información sobre saídas e chegadas na web de Adif
Estación do Porriño

A **estación do Porriño** é unha estación de tren de Adif situada na cidade do Porriño, na provincia de Pontevedra. Ten servizos de longa e media distancia operados por Renfe Operadora.

## Situación ferroviaria 
A estación está situada no punto quilométrico 151,6 da liña que une Monforte de Lemos con Redondela. Atópase a 31 metros de altitude, e a liña é de vía única electrificada.

## Historia
A estación foi inaugurada o 17 de marzo de 1878 coa apertura do tramo Guillarei-Vigo da liña que pretendía unir Vigo con Monforte de Lemos. En 1941, Oeste integraríase como o resto de compañías ferroviarias españolas en Renfe. Desde o 31 de decembro de 2004 Renfe Operadora explota a liña mentres que Adif é a titular das instalacións ferroviarias.

O 9 de setembro de 2016 tivo lugar na entrada da estación o accidente ferroviario do Porriño. Unha unidade *420* de Comboios de Portugal que se dirixía de Vigo a Porto descarrilou ás 9:25 da mañá, e provocou a morte de 4 persoas e máis de 40 feridas.

## A estación 
Está situada ao norte do municipio. O seu edificio para viaxeiros segue o esquema doutras estacións deste tramo e componse dun corpo central de dúas alturas ao que se anexan dúas ás laterais de menor altura. Dispón de dúas plataformas, unha lateral e outra central ás que acceden tres vías. Outras dúas vías terminan en toperas. No exterior do recinto hai unha zona de aparcadoiro habilitada.

## Servizos ferroviarios 
### Longa Distancia 
*Actualizados a 11 de xuño de 2016.*

### Media distancia 
*Actualizados a 11 de xuño de 2016.*

## Notas 
## Véxase tamén
### Ligazóns externas
*Información da estación na web de Adif
Estación de Ribadavia

**Ribadavia** é unha estación de tren de Adif situada na vila de Ribadavia, na provincia de Ourense. Ten servizos de longa e media distancia.

## Situación ferroviaria 
A estación atópase no punto quilométrico 72,9 da liña férrea de ancho ibérico que une Monforte de Lemos con Redondela a 87 metros de altitude, entre as estacións de Barbantes e Filgueira. O tramo é de vía única e está electrificado.

## Historia 
A estación foi inaugurada o 18 de xuño de 1881 coa aperta do tramo Ourense-Arbo da liña que pretendía unir Vigo con Monforte de Lemos. A súa explotación inicial quedou a cargo da Compañía do Ferrocarril de Medina a Zamora e de Ourense a Vigo. Dita xestión mantívose ata 1928 cando foi absorbida pola Compañía Nacional dos Ferrocarrís do Oeste de España, compañía pública creada para xestionar varios trazados, en xeral deficitarios, do oeste do país. En 1941, Oeste foi unha das empresas que se integrou na recentemente creada Renfe.

Desde o 31 de decembro de 2004 Renfe Operadora explota a liña mentres que Adif é a titular das instalacións ferroviarias.

## A estación 
Está situada ao norte do concello. O seu edificio para viaxeiros é unha ampla estrutura de base rectangular e dúas alturas que recobre un tellado de catro vertentes. Dispón de dúas plataformas curbadas (unha lateral e outra central) á que acceden tres vías. A plataforma lateral conta cunha marquesiña metálica encostada ao edificio principal como elemento de protección.

## Servizos ferroviarios 
### Longa Distancia 
*Actualizados a 14 de xuño de 2016.*

### Media distancia 
*Actualizado a 14 de xuño de 2016.*

## Notas 
## Véxase tamén
### Ligazóns externas 
*Información de saídas e chegadas na web de Adif
Estación de Pedrelo-Céltigos

**Pedrelo-Céltigos** é un apeadoiro de Adif, situado no lugar de Céltigos, no concello de Sarria, provincia de Lugo. Ten servizos de media distancia operados por Renfe.

## Situación ferroviaria 
A estación atópase no punto quilométrico 402,7 da liña férrea de ancho ibérico que une León e A Coruña, entre as estacións da Pobra de San Xiao e de Sarria. O tramo é de vía única e está sen electrificar.

## Historia 
Aínda que se atopa no tramo Sarria-Lugo da liña que pretendía unir Palencia coa Coruña aberto ao tráfico o 2 de agosto de 1878 polo Estado, non se dispuxo de ningunha estación nesta zona. A súa construción é moi posterior e vai unida a unha zona industrial dedicada ao embotellamento de auga mineral propiedade da empresa Fontecelta.

## A estación 
As instalacións limítanse a un pequeno refuxio dotado de zonas de asento. Polo apeadoiro só cruza a vía principal á que se accede grazas a unha plataforma lateral.

## Servizos ferroviarios 
### Media distancia 
*Actualizado a 18 de xuño de 2016.*

## Notas 
## Véxase tamén 
### Ligazóns externas 
* Información sobre saídas e chegadas na web de Adif
Estación de Redondela

A **estación de Redondela**, coñecida anteriormente  como **Redondela de Galicia**, é unha das tres estacións de tren de Adif na cidade de Redondela, na provincia de Pontevedra. Ten servizos de longa e media distancia.

## Situación ferroviaria 
Redondela está situada no punto quilométrico 166,8 da liña férrea de ancho convencional que une Monforte de Lemos con Redondela. Ademais, é o quilómetro cero da liña férrea de ancho convencional que une Redondela con Santiago de Compostela. O primeiro tramo é de vía única electrificada mentres que o segundo é de vía única sen electrificar.

## Historia 
A estación foi inaugurada o 17 de marzo de 1878 coa apertura do tramo Guillarei-Vigo da liña que pretendía unir Vigo con Monforte de Lemos. En 1941, Oeste integraríase como o resto de compañías ferroviarias españolas en Renfe.

Desde o 31 de decembro de 2004 Renfe Operadora explota a liña mentres que Adif é a titular das instalacións ferroviarias.

## A estación 
250px|miniatura|Tren de mercadorías estacionado en 2009 na estación.
A estación atópase a oeste do núcleo urbano de Redondela, na avenida da Estación. O edificio para viaxeiros ten unhas dimensións notables. Articúlase sobre un corpo central de dúas plantas que acompañan dúas ás laterais de igual altura. Ata 26 vans adintelados adornan as súas respectivas fachadas. Na parte máis alta un frontón que remata un elemento triangular loce un reloxo analóxico. No seu interior conta cun amplo vestíbulo, sala de espera, venda de billetes e aseos. Está ademais habilitada para persoas con discapacidade.

Na zona de vías a estación dispón de tres plataformas lixeiramente curvadas, unha lateral e outras dúas centrais. Todas están cubertas parcialmente con marquesiñas a excepción da plataforma central máis afastada do edificio principal. A distribución de vías segue o seguinte esquema: p-v-v-p-v-p-v-v-v. A estas seis vías principais hai que unirlle varias vías de apartado que conclúen en diversas topeiras situadas nos laterais do edificio para viaxeiros.
alt=Tren Celta en Redondela|centro|miniatura|539x539px|Tren Celta saíndo da estación de Redondela

## Servizos ferroviarios 
### Longa Distancia 
*Actualizados a 10 de xuño de 2016.*

### Media distancia 
*Actualizados a 10 de xuño de 2016.*

## Notas 
## Véxase tamén
### Outros artigos
*Estación de Redondela AV
*Apeadoiro de Redondela-Picota

### Ligazóns externas 
*Información da estación na web de Adif
Estación de Guillarei

A **estación de Guillarei** é unha estación de tren de Adif situada na parroquia de Guillarei, no concello de Tui, provincia de Pontevedra. Conta con amplos servizos de longa e media distancia. Ademais ten unha función loxística.

## Situación ferroviaria 
A estación de Guillarei está situada no punto quilométrico 140,5 da liña férrea de ancho convencional que une Monforte de Lemos con Redondela.  Trátase dun tramo de vía única electrificada.

Ademais, é o quilómetro cero da liña férrea de ancho convencional que une Guillarei coa localidade portuguesa de Valença do Minho, que é de vía única sen electrificar. En 1941, Oeste integraríase como o resto de compañías ferroviarias españolas en Renfe.

Desde o 31 de decembro de 2004 Renfe Operadora explota a liña mentres que Adif é a titular das instalacións ferroviarias.

## Servizos ferroviarios 
### Longa Distancia 
*Actualizados a 10 de xuño de 2016.*

### Media distancia 
*Actualizados a 10 de xuño de 2016.*

## Galería de imaxes

Ficheiro:Trenhotel entrando en Guillarei.jpg|Un Trenhotel de RENFE procedente de Barcelona con destino Vigo facendo unha parada comercial na estación de Guillarei.
Ficheiro:Media Distancia entrando na estación de Guillarei 03-2016.jpg|Un tren de Media Distancia da RENFE entrando na estación de Guillarei procedente de Vigo, onde remata o seu percorrido para voltar logo a Vigo.
Ficheiro:Trenhotel entrando na estación de Guillarei 03-2016.jpg|Un Trenhotel de RENFE procedente de Barcelona con destino Vigo facendo unha parada comercial na estación de Guillarei.

## Notas 
## Véxase tamén
### Ligazóns externas 
*Información da estación na web de Adif
Apeadoiro de Piñoi

**Piñoi** é un apeadoiro ferroviario de Adif situado en Piñoi, no concello de Oza-Cesuras, provincia da Coruña. Ten servizos de media distancia operados por Renfe.

## Situación ferroviaria 
A estación atópase no punto quilométrico 502,6 da liña férrea de ancho ibérico que une León e A Coruña, entre as estacións de Curtis e Cesuras. O tramo é de vía única e está sen electrificar.

## Historia 
Cando se inaugurou o tramo A Coruña-Lugo da liña Palencia-A Coruña o 10 de outubro de 1875, non se dispuxo de ningunha parada na zona. O apeadoiro foi construído posteriormente sen que conste a súa data exacta de apertura.

## A estación 
As súas instalacións limítanse a un pequeno refuxio e a unha plataforma lateral á que accede a vía principal.

## Servizos ferroviarios 
### Media distancia 
*Actualizado a 18 de xuño de 2016.*

## Notas 
## Véxase tamén 
### Ligazóns externas 
* Información sobre saídas e chegadas na web de Adif
Apeadoiro de Elviña-Universidade

**Elviña-Universidade** é un apeadoiro de tren de Adif situado na parroquia de Elviña, no concello da Coruña. Dá servizo á propia localidade de Elviña e principalmente ao campus da Universidade da Coruña.

Ten servizos de Media Distancia operados por Renfe. No ano 2008 tivo un tráfico de 6.000 pasaxeiros, o que equivale a uns 16 pasaxeiros diarios de media. Porén, logo de 2017, os datos de Renfe Operadora indicaban que menos dun milleiro de persoas empregaban esta estación anualmente.

## Situación ferroviaria 
O apeadoiro atópase no punto quilométrico 547,9 da liña férrea de ancho ibérico que une León e A Coruña, entre as estacións do Burgo-Santiago e A Coruña. O tramo é de vía única e está sen electrificar.

## A estación 
Foi inaugurada en outubro de 2002, aínda que non entrou en funcionamento ata xullo de 2003. Foi concibida para dar servizo ao Campus de Elviña da Universidade da Coruña. Para iso construíuse un sinxelo apeadoiro dotado dun refuxio e unha plataforma de 150 metros de longo. Unha única vía accede ao mesmo. En total o investimento alcanzou os 480.000 euros.

## Servizos ferroviarios 
### Media distancia 
*Actualizado a 10 de setembro de 2020.*

## Notas 
## Véxase tamén 
### Ligazóns externas 
* Información sobre saídas e chegadas na web de Adif
Apeadoiro de Perlío

**Perlío** é un apeadoiro ferroviario de Adif situado en Perlío, no concello de Fene, provincia da Coruña. Ten servizos de media distancia operados por Renfe.

## Situación ferroviaria 
A estación atópase no punto quilométrico 33,6 da liña férrea de ancho ibérico que une Betanzos con Ferrol a 5 metros de altitude, entre as estacións de Barallobre e de Neda. O tramo é de vía única e está sen electrificar.

## Historia 
A estación foi inaugurada o 5 de maio de 1913 coa apertura da liña Betanzos-Ferrol, tras un longo período de proxectos e obras, tras quedar deserto o concurso para a súa construción e explotación. Encargouse a Norte que efectuase o mantemento necesario para a posta en servizo desta liña. Encargouse finalmente da explotación MZOV, e a partir de 1928, a Compañía Nacional dos Ferrocarrís do Oeste. En 1941, a estación pasou a depender da recentemente creada Renfe, quen xestionou a mesma ata a separación da compañía en Adif e Renfe Operadora o 31 de decembro de 2004.

## A estación 
O apeadoiro de Perlío consta dunha única plataforma á que accede unha vía. Non conta cun edificio de estación, senón cunha marquesiña para refuxiarse, e cun aparcadoiro disuasorio, para facilitar o acceso ao apeadoiro. Atópase na parroquia de Perlío, no suroeste do núcleo urbano de Fene, preto da ría de Ferrol e do estaleiro de Fene. Recentemente recrecéronse as plataformas da estación, ademais de instalarse farois nelas para unha mellor visibilidade.

## Servizos ferroviarios 
### Media distancia 
*Actualizado a 20 de xuño de 2016.*

## Notas 
## Véxase tamén 
### Ligazóns externas 
* Información sobre saídas e chegadas na web de Adif
Estación de Rábade

**Rábade** é unha estación de tren de Adif, situada na vila de Rábade, na provincia de Lugo. Ten servizos de media distancia operados por Renfe.

## Situación ferroviaria 
A estación atópase no punto quilométrico 447,1 da liña férrea de ancho ibérico que une León e A Coruña, entre as estacións de Lugo e Begonte. O tramo é de vía única e está sen electrificar.

## Historia 
A estación foi inaugurada o 10 de outubro de 1875 coa o apertura do tramo A Coruña-Lugo da liña férrea que pretendía unir Palencia coa Coruña. A Compañía dos Ferrocarrís de Asturias, Galicia e León foi a encargada das obras. Dita compañía creouse para continuar coas obras iniciadas por Noroeste e xestionar as súas liñas ante a quebra da mesma. Con todo, a situación financeira desta última tamén se volveu rapidamente delicada sendo absorbida por Norte en 1885. En 1941, a nacionalización do ferrocarril en España supón a desaparición desta última e a súa integración na Renfe, acabada de crear.

Desde o 31 de decembro de 2004 Renfe Operadora explota a liña mentres que Adif é a titular das instalacións ferroviarias.

## Servizos ferroviarios 
### Media distancia 
*Actualizado a 18 de xuño de 2016.*

## Notas 
## Véxase tamén 
### Ligazóns externas 
* Información sobre saídas e chegadas na web de Adif
Estación de Montefurado

**Montefurado** é unha estación de tren de Adif, situada en Montefurado, no concello de Quiroga, provincia de Lugo. Ten servizos de media distancia.

## Situación ferroviaria
Está situada no punto quilométrico 318,6 da liña de ancho ibérico que une León e A Coruña, a 279 metros de altitude, entre as estacións de Soldón-Sequeiros e A Rúa-Petín. O tramo é de vía única e está electrificado.

## Historia 
A estación foi aberta ao tráfico o 4 de setembro de 1883 coa posta en marcha do tramo O Oural-Toural dos Vaos da liña que pretendía unir Palencia coa Coruña. As obras correron a cargo da Compañía dos Ferrocarrís de Asturias, Galicia e León ou AGL creada para continuar cos proxectos iniciados pola Compañía do Ferrocarril do Noroeste de España e xestionar as súas liñas. En 1885, a mala situación financeira de AGL tivo como consecuencia a súa absorción por parte de Norte. En 1941, a nacionalización do ferrocarril en España supuxo a desaparición desta última e a súa integración na reción creada Renfe.

Desde o 31 de decembro de 2004 Renfe Operadora explota a liña mentres que Adif é a titular das instalacións ferroviarias.

## A estación 
Sitúase ao sur do núcleo de Montefurado. O seu edificio para viaxeiros é unha pequena estrutura que cumpre principalmente funcións de refuxio. Dispón de dúas vías aos que acceden dúas plataformas, unha lateral e outra central. Unha terceira vía morre nun dos laterais do recinto. Os cambios de plataforma realízanse a nivel.

## Servizos ferroviarios
### Media Distancia
*Actualizado a 18 de xuño de 2016.*

## Notas 
## Véxase tamén
### Outros artigos 
*Lista de estacións de tren de Galicia
### Ligazóns externas 
*Información da estación na web de Adif
Estación de Areas

**Areas** é unha estación de tren de Adif, situada en Areas, no concello de Sober, provincia de Lugo. Ten servizos de media distancia.

## Situación ferroviaria 
A estación atópase no punto quilométrico 14,2 da liña férrea de ancho ibérico que une Monforte de Lemos con Redondela a 256 metros de altitude, entre as estacións dos Canaval e Santo Estevo do Sil. O tramo é de vía única e está electrificado.

## Historia 
A estación foi inaugurada o 1 de decembro de 1884 coa aperta do tramo Monforte de Lemos-Ourense da liña que unía Vigo con Monforte de Lemos. A súa explotación inicial quedou a cargo da Compañía do Ferrocarril de Medina a Zamora e de Ourense a Vigo. Dita xestión mantívose ata 1928 cando foi absorbida pola Compañía Nacional dos Ferrocarrís do Oeste de España, compañía pública creada para xestionar varios trazados, en xeral deficitarios, do oeste do país. En 1941, Oeste foi unha das empresas que se integrou na recentemente creada Renfe.

Desde o 31 de decembro de 2004 Renfe Operadora explota a liña mentres que Adif é a titular das instalacións ferroviarias.

## A estación 
Está situada ao oeste do concello de Sober, nunha zona escasamente poboada. Aínda que conserva o seu antigo edificio para viaxeiros este permanece pechado e está totalmente en desuso. Isto converte o recinto nun simple apeadoiro dotado dunha única plataforma lateral á que accede a vía principal.

## Servizos ferroviarios 
### Media distancia 
*Actualizado a 14 de xuño de 2016.*

## Notas 
## Véxase tamén
### Ligazóns externas 
*Información sobre saídas e chegadas na web de Adif
Untangle

**Untangle** é unha empresa privada que ofrece unha pasarela de rede (network gateway) de código aberto para pequenas empresas. Untangle ofrece moitas aplicacións como o bloqueo de correo electrónico non solicitado (spam), bloqueo de software malicioso (malware), filtrado de web, protección contra roubo de información sensible (phishing), prevención de intrusións, e máis sobre a **Plataforma Untangle Gateway**.

Untangle foi fundada en 2003 como Metavize, Inc. por John Irwin e Dirk Morris.  Metavize lanzouse oficialmente en 2005 en Demo@15!. En 2006, Metavize recadou 10.5 millóns de dólares a través dun financiamento por parte das empresas CMEA Ventures e Canyon Ventures e Asociados, nomeou a Bob Walters como CEO (presidente da compañía), e cambiou o seu nome a Untangle, Inc. En 2007, Untangle lanzou a Plataforma Untangle Gateway de código aberto (Open Source) baixo a licenza GPL (versión 2).

En 2007, Untangle tamén experimentou un crecemento significativo e superou os 100.000 usuarios repartidos en 2.000 organizacións.

## Notas 
## Véxase tamén
### Ligazóns externas
*Sitio oficial da Compañía
Servando Pérez Barreiro

**Servando Pérez Barreiro**, nado en Cuspedriños (San Xurxo de Sacos, Cerdedo-Cotobade) o 17 de febreiro de 1940 e finado na mesma parroquia o 1 de xaneiro de 2014, foi un lingüista galego.
## Traxectoria 
Catedrático de lingua inglesa, estudou nas universidades de Santiago de Compostela, Oviedo, Complutense de Madrid e Cambridge (Inglaterra). Exerceu de docente na Royal Liberty School de Romford (Londres) e nos institutos Severo Ochoa de Luarca, Ramón Cabanillas de Cambados e Castro Alobre de Vilagarcía de Arousa.

Fundou os centros de ensino de inglés *The English Centre* de Vilagarcía, *The English Studio* de Pontevedra e *The London Centre* das Pontes de García Rodríguez. Foi cofundador da APIGA (Asociación de Profesores de Inglés de Galicia) e colaborou con AEDEAN (Asociación de Profesores de Inglés a nivel nacional), impartindo conferencias sobre a metodoloxía do ensino do Inglés.

Asemade, foi tradutor do inglés ao galego de ensaios sobre Rosalía de Castro e participou no Padroado Rosalía de Castro.

## O dicionario 
Da súa autoría foi primeiramente en 2008 o *Dicionario completo galego-inglés inglés-galego* (Vigo: Ediciones Cardeñoso; ISBN 978-84-8190-524-3) ten 1.122 páxinas, con máis de 55.000 entradas en cada unha das linguas e especifica a etimoloxía das palabras que en galego e inglés teñen orixe común. En novembro de 2010 publicouse unha nova versión co título de *Dicionario galego-inglés inglés galego* con ISBN 978-84-8190-619-6 de 617 páxinas con arredor de 33.000 entradas por cada idioma (total 66.000)

Comprende a transcrición fonética internacional do inglés, sinónimos, explicacións gramaticais etc. Asemade, nalgúns casos facilítanse palabras en castelán (coa abreviatura: cast) para facer notar o contraste ou para axudar á comprensión.

## Notas 
## Véxase tamén 
### Outros artigos 
* Dicionario bilingüe
Estación de Soldón-Sequeiros

**Soldón-Sequeiros** é un apeadoiro de Adif, situado entre O Soldón e Sequeiros, no concello de Quiroga, provincia de Lugo. Dende 1999 non presta servizos de pasaxeiros.

Atópase na liña férrea de ancho ibérico que une León e A Coruña, entre as estacións de San Clodio-Quiroga e Montefurado. O tramo é de vía única e está electrificado.

## Notas 
## Véxase tamén
*Lista de estacións de tren de Galicia
*Renfe
Estación dos Peares

**Os Peares** é unha estación de tren de Adif, situada nos Peares, no concello da Peroxa, provincia de Ourense. Ten servizos de media distancia.

## Situación ferroviaria 
A estación atópase no punto quilométrico 28,2 da liña férrea de ancho ibérico que une Monforte de Lemos con Redondela a 137 metros de altitude, entre as estacións dos San Pedro do Sil e Barra de Miño. O tramo é de vía única e está electrificado.

Para acceder á estación, e en dirección a Ourense é necesario superar o viaduto dos Peares, unha ponte de ferro que permite superar o río Sil no punto no que se une co río Miño.

## Historia 
A estación foi inaugurada o 1 de decembro de 1884 coa aperta do tramo Monforte de Lemos-Ourense da liña que unía Vigo con Monforte de Lemos. A súa explotación inicial quedou a cargo da Compañía do Ferrocarril de Medina a Zamora e de Ourense a Vigo. Dita xestión mantívose ata 1928 cando foi absorbida pola Compañía Nacional dos Ferrocarrís do Oeste de España, compañía pública creada para xestionar varios trazados, en xeral deficitarios, do oeste do país. Pola súa banda os trens que seguen parando na estación fano principalmente na vía que dá acceso ás plataformas lateral e central. Outra vía máis cumpre funcións de apartado e facilita o cruzamento de trens neste trazado de vía única.

## Servizos ferroviarios 
### Media distancia 
*Actualizado a 14 de xuño de 2016.*

## Galería de imaxes 

Ficheiro:Puente de FFCC de Os Peares.jpg|Ponte dos Peares.
Ficheiro:Vista del puente de FFCC de Os Peares.jpg|Ponte dos Peares.
Ficheiro:Alvia 730 en os Peares.jpg|ALVIA S730 Híbrido entrando nos Peares.
Ficheiro:ALVIA S730 Pasando por Os Peares.jpg|ALVIA S730 Híbrido entrando nos Peares.
Ficheiro:Alvia 730 pasando os Peares.jpg|ALVIA S730 Híbrido saíndo dos Peares.
Ficheiro:RENFE 333 de Mercancías.jpg|Unha RENFE 333 de mercadorías ao seu paso nos Peares.
Ficheiro:Expreso Irún - Vigo en Os Peares.jpg|O expreso Irún - Vigo o seu paso pola ponte dos Peares.
Ficheiro:Expreso Irún - Vigo pasando en Os Peares.jpg|O expreso Irún - Vigo o seu paso pola estación dos Peares.

## Notas 
## Véxase tamén
### Ligazóns externas 
*Información sobre saídas e chegadas na web de Adif
Estación do Oural

**O Oural** é un apeadoiro de Adif, situado no Oural, no concello de Sarria, provincia de Lugo. Actualmente non presta servizos de pasaxeiros.

## Situación ferroviaria 
A estación atópase no punto quilométrico 386,5 da liña férrea de ancho ibérico que une León e A Coruña, entre as estacións de Rubián e de Sarria. O tramo é de vía única e está sen electrificar.

## Historia 
A estación foi aberta ao tráfico o 12 de xullo de 1882 coa posta en marcha do tramo Sarria-Oural da liña que pretendía unir Palencia coa Coruña por parte do Estado.

Dende 2002 non ten servizos de pasaxeiros.

## A estación 
O edificio para viaxeiros é de base rectangular e unha altura. A estación dispón de cinco vías e dúas plataformas, unha lateral e outra central entre as dúas vías máis próximas ao edificio. Os cambios de plataforma realízanse a nivel.

## Notas 
## Véxase tamén
### Ligazóns externas 
* Información sobre saídas e chegadas na web de Adif
Estación da Pobra de San Xiao

**A Pobra de San Xiao** é unha estación de ferrocarril de Adif situada na parroquia de Moscán, no concello do Páramo, provincia de Lugo. Non ten servizos de viaxeiros.

Substitúe dende 2018 a antiga estación situada na vila da Pobra de San Xiao, no concello de Láncara. O treito de vía no que se atopaba a estación foi desmantelado tras a inauguración da variante da localidade. Atopábase no punto quilométrico 410,5 da liña férrea de ancho ibérico que une León e A Coruña. O tramo era de vía única e estaba sen electrificar.

O edificio para viaxeiros da estación é de base rectangular e tres alturas. A estación dispoñía de dúas vías coas súas respectivas plataformas laterais, sendo a do lado do edificio a que tiña maior largo. Os cambios de plataforma realizábanse a nivel.

En 2002 deixou de ter servizos de pasaxeiros, como outras estacións da provincia, debido á baixa demanda.

### Construción da variante 
En 2006 o Ministerio de Fomento adxudicou as obras de construción dunha variante ferroviaria que evitara o paso polo casco urbano da Pobra de San Xiao e suprimira un total de 16 pasos a nivel, incluída no proxecto que pretendía levar a alta velocidade a Lugo. As obras duraron máis de once anos.

O 23 de abril de 2018 entrou en servizo a nova variante, deixando sen servizo a vía orixinal. En devandita variante atópase a nova estación que leva o mesmo nome malia que se atopa na parroquia de Moscán, no concello do Páramo. Non ten servizos de viaxeiros.

## A estación 
A estación está formada por un edificio de base rectangular e planta baixa. Ten dúas vías e unha única plataforma. 

Atópase a menos de 1 km de Moscán e a 2 km da Pobra de San Xiao. Accédese a ela dende a estrada LU-P-4304 que une A Pobra e O Páramo por unha estrada de dous carrís, un por sentido, que remata nunha rotonda xunta a estación. Ten un aparcadoiro con 19 prazas, 2 delas para taxis e outra para discapacitados.

## Notas 
## Véxase tamén 
### Ligazóns externas 
* Información sobre saídas e chegadas na web de Adif